ตลท. ปลดเครื่องหมาย SP หุ้น THE รอบเช้าวันนี้เป็นต้นไป
ตลท. ปลดเครื่องหมาย SP หุ้น THE ตั้งแต่การซื้อขายรอบเช้าวันที่ 20 ก.ค.58 เป็นต้นไป
20 ก.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ระบุว่า ตลท.ได้ปลดเครื่องหมาย SP ห้ามซื้อขายหุ้นบริษัท เดอะ สตีล จำกัด (มหาชน) หรือ THE ตั้งแต่การซื้อขายรอบเช้าวันที่ 20 ก.ค. 2558 เป็นต้นไป หลังจากที่ THE ได้เปิดเผยสารสนเทศสำคัญครบถ้วน
อนึ่ง วันที่ 17 ก.ค. ตลท.ได้ขึ้นเครื่องหมาย SP ตามที่ THE ร้องขอเนื่องจากจะมีการประชุมคณะกรรมการบริษัท เพื่อพิจารณาตัดสินใจในเรื่องสำคัญ และมีผลต่อโครงสร้างการประกอบธุรกิจของบริษัท ซึ่งอาจจะมีผลกระทบต่อการตัดสินใจของนักลงทุนในการซื้อขายหลักทรัพย์ของบริษัท